CELEX: 32006D0849
Language: sl
Date: 2006-11-20 00:00:00
Title: 2006/849/ES: Sklep Sveta z dne 20. novembra 2006 o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program Pericles )

28.11.2006   
            
            
               SL
            
            
               Uradni list Evropske unije
            
            
               L 330/28
            
         
      SKLEP SVETA
   
   z dne 20. novembra 2006
   o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program „Pericles“)
   (2006/849/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti tretjega stavka člena 123(4) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju mnenja Evropske centralne banke (1),
   ob upoštevanju naslednjega:
   
               (1)
            
            
               V členu 13(3)(a) Sklepa Sveta 2001/923/ES (2) je bilo predvideno, da mora Komisija Evropskemu parlamentu in Svetu poslati do 30. junija 2005 poročilo, ki je neodvisno od izvajalca programa, v katerem se ovrednoti ustreznost, učinkovitost in uspešnost programa, in sporočilo, ali naj se program nadaljuje in prilagodi, opremljeno z ustreznim predlogom.
            
         
               (2)
            
            
               Poročilo o oceni iz člena 13 navedenega sklepa je bilo izdano 30. novembra 2004. V poročilu se je zaključilo, da je program dosegal svoje cilje in predlagano je bilo njegovo nadaljevanje.
            
         
               (3)
            
            
               Referenčna finančna vsota v smislu točke 38 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (3) je vključena v ta sklep za celotno obdobje programa, ne da bi to vplivalo na pristojnosti proračunskega organa, kot so opredeljene v Pogodbi.
            
         
               (4)
            
            
               Nadaljevanje programa odraža potrebo po neprestanem nadzoru, usposabljanju in tehnični pomoči za zaščito eura pred ponarejanjem z zagotovitvijo stabilnega okvira za načrtovanje programov držav članic, zlasti v obdobju, ko bodo nove države članice sprejele enotno valuto.
            
         
               (5)
            
            
               V tem smislu je Komisija 8. aprila 2005 predložila predlog za nadaljevanje programa „Pericles“ (4) do 31. decembra 2011.
            
         
               (6)
            
            
               Dokler ni dosežen končni dogovor o finančnem okviru Skupnosti za obdobje 2007–2013 se je Svet odločil podaljšati program Pericles za leto 2006.
            
         
               (7)
            
            
               V svoji izjavi z dne 30. januarja 2006 je Svet menil, da je program Pericles večletnega značaja in bi ga bilo treba podaljšati do leta 2011. Zato je Komisijo pozval, naj predloži predlog za podaljšanje programa za obdobje, ki se začne leta 2007, in sicer takoj, ko bo dosežen dogovor o prihodnjem finančnem okviru za obdobje 2007–2013.
            
         
               (8)
            
            
               Primerno je, da so programi Skupnosti usklajeni s finančnim okvirom Skupnosti.
            
         
               (9)
            
            
               Da bi se izognili prekrivanju ter zagotovili usklajenost in dopolnjevanje ukrepov v okviru programa Pericles, je pomembno razvijati medsebojno dopolnjevanje med ukrepi, ki jih financirajo Komisija, Evropska centralna banka in Europol.
            
         
               (10)
            
            
               Na podlagi navedenega in ob upoštevanju potrebe po nenehnem usposabljanju in pomoči za zaščito eura je treba program Pericles podaljšati do 31. decembra 2013. Zato je treba ustrezno spremeniti Sklep 2001/923/ES –
            
         SKLENIL:
   Člen 1
   Spremembe
   Sklep 2001/923/ES se spremeni, kakor sledi:
   
               1.
            
            
               Zadnji stavek člena 1(2) se nadomesti z naslednjim:
               „Traja od 1. januarja 2002 do 31. decembra 2013.“;
            
         
               2.
            
            
               Na koncu člena 6 se doda naslednji pododstavek:
               „Referenčna finančna vsota za izvedbo akcijskega programa Skupnosti v obdobju od 1. januarja 2007 do 31. decembra 2013 znaša 7 000 000 EUR.“;
            
         
               3.
            
            
               Člen 13(3) se spremeni, kakor sledi:
               
                           (a)
                        
                        
                           v točki (a) se referenčni datum „30. junija 2005“ nadomesti s „30. junija 2013“;
                        
                     
                           (b)
                        
                        
                           točka (b) se nadomesti z naslednjim:
                           
                                       „(b)
                                    
                                    
                                       ob zaključku začetnega in poznejših obdobij programa in najpozneje do 30. junija 2006 in 2014, kakor je ustrezno, podrobni poročili o izvedbi in rezultatih programa, v katerem je opredeljena zlasti dodana vrednost finančne pomoči Skupnosti.“.
                                    
                                 
                     
         Člen 2
   Uporaba
   Ta sklep učinkuje v sodelujočih državah članicah, kot je opredeljeno v prvi alinei člena 1 Uredbe Sveta (ES) 974/98 z dne 3. maja 1998 o uvedbi eura (5).
   Člen 3
   Začetek veljavnosti
   Ta sklep začne učinkovati z dnem objave v Uradnem listu Evropske unije.
   Uporablja se od 1. januarja 2007.
   
      V Bruslju, 20. novembra 2006
      
         
            Za Svet
         
         
            Predsednik
         
         J. KORKEAOJA
         
      
   
   
      (1)  UL C 163, 14.7.2006, str. 7.
   
      (2)  UL L 339, 21.12.2001, str. 50. Sklep, kakor je bil spremenjen s Sklepom 2006/75/ES (UL L 36, 8.2.2006, str. 40).
   
      (3)  UL C 139, 14.6.2006, str. 1.
   
      (4)  COM(2005) 127 konč.
   
      (5)  UL L 139, 11.5.1998, str. 1. Uredba, kakor je bila nazadnje spremenjena z Uredbo (ES) št. 1647/2006 (UL L 309, 9.11.2006, str. 2).